ตลาดหุ้นเอเชียผันผวน นลท.วิตกสงครามการค้าสหรัฐฯ-จีนหลังไร้ความชัดเจน
ตลาดหุ้นเอเชียผันผวน นลท.วิตกสงครามการค้าสหรัฐฯ-จีนหลังไร้ความชัดเจน
ตลาดหุ้นเอเชียผันผวน นลท.วิตกสงครามการค้าสหรัฐฯ-จีนหลังไร้ความชัดเจน
19 พ.ย. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ขณะที่นักลงทุนยังคงรอความชัดเจนเกี่ยวกับการเจรจาการค้าระหว่างสหรัฐกับจีน แม้มีข่าวสหรัฐประกาศขยายเวลาอีก 90 วันให้แก่บริษัท หัวเว่ย เทคโนโลยี่ ในการซื้อสินค้าจากบริษัทสหรัฐ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,366.36 จุด ลดลง 50.40 จุด, -0.22%
ดัชนี SSE Composite ตลาดหุ้นจีนเปิดวันนี้ที่ 2,904.28 จุด ลดลง 4.92 จุด, -0.17%
ดัชนี HSI ตลาดหุ้นฮ่องกงเปิดวันนี้ที่ 26,671.32 จุด ลดลง 9.77 จุด, -0.04%
ดัชนี TAIEX ตลาดหุ้นไต้หวันเปิดวันนี้ที่ 11,608.48 จุด เพิ่มขึ้น 8.70 จุด, +0.08%
ดัชนี KOSPI ตลาดหุ้นเกาหลีใต้เปิดวันนี้ที่ 2,151.04 จุด ลดลง 9.65 จุด, -0.45%
ดัชนี FTSE STI ตลาดหุ้นสิงคโปร์เปิดวันนี้ที่ 3,239.55 จุด ลดลง 19.11 จุด, -0.59%
ดัชนี FBMKLCI ตลาดหุ้นมาเลเซียเปิดวันนี้ที่ 1,601.09 จุด ลดลง 3.27 จุด, -0.20%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,882.26 จุด เพิ่มขึ้น 1.32 จุด, +0.02%
ด้านกระทรวงพาณิชย์สหรัฐประกาศขยายเวลาอีก 90 วันให้แก่บริษัท หัวเว่ย เทคโนโลยี่ ในการซื้อสินค้าจากบริษัทสหรัฐต่อไปเพื่อให้บริการแก่ลูกค้าที่มีอยู่ในปัจจุบัน ซึ่งถือเป็นครั้งที่ 2 ที่สหรัฐขยายเวลาให้กับหัวเว่ย นับตั้งแต่ที่ทางบริษัทถูกขึ้นบัญชีดำในเดือนพ.ค. อันเนื่องจากเหตุผลด้านความมั่นคง
อย่างไรก็ดี นักลงทุนยังคงรอความชัดเจนเกี่ยวกับการเจรจาการค้าระหว่างสหรัฐกับจีน โดยล่าสุดสำนักข่าว CNBC รายงานว่า เจ้าหน้าที่จีนไม่มีความเชื่อมั่นต่อการเจรจาการค้ากับสหรัฐ หลังจากประธานาธิบดีโดนัลด์ ทรัมป์ ปฏิเสธที่จะยกเลิกการปรับเพิ่มภาษีสินค้านำเข้าจากจีน โดยท่าทีดังกล่าวของสหรัฐได้สร้างความไม่พอใจให้กับจีน เนื่องจากจีนมองว่าทั้งสองฝ่ายเคยตกลงกันในเรื่องนี้แล้ว